Lydos pavieto kavalerijos pulkas
Lydos pavieto kavalerijos pulkas (lenk. Pułk Konny Powiatu Lidzkiego) – Lietuvos Didžiosios Kunigaikštystės kariuomenės kavalerijos dalinys, suformuotas 1794 m. (Kosciuškos) sukilimo metu. Suformuotas 1794 metų pavasarį LDK teritorijoje, daugiausiai Lydos paviete. Daliniui vadovavo istoriko T. Narbuto giminaitis Liudvikas Narbutas (lenk. Ludwik Narbutt). Pulkas kovojo keliuose 1794 m. karo mūšiuose, įskaitant Kauno mūšį (1794 m. balandžio 25 d.).